የጣና በለስ የተቀናጀ የሥኳር ልማት ፕሮጀክት የሸንኮራ አገዳ መልሶ ማልማት ሥራ ለምን ተጓተተ?
ባሕር ዳር፡- ጥር 17/2012ዓ.ም (አብመድ) ሸንኮራ አገዳው ከፋብሪካው አስቀድሞ በመድረሱ አስወግዶ ዳግም ለማልማት በሚሊዮን የሚቆጠር ገንዘብ አስፈልጓል፡፡ለጣና በለስ ስኳር ልማት ፋብሪካ የሚውል የሸንኮራ አገዳ ዳግም ልማት የተጀመረው በ2011 ዓ.ም ነው፡፡ በዚህም 2 ሺህ 3 መቶ ሄክታር መሬት ላይ የተተከለ ሸንኮራ አገዳ ተቆርጦ እንክብካቤ ተደርጎለታል። በ6 ሺህ ሄክታር መሬት ላይ የተተከለ ሸንኮራ አገዳ ተቆርጦ እንክብካቤ እንዲደረግለትም የመለየት ሥራ ተከናውኗል። ለሥራውም 235 ሚሊዮን ብር ማስፈለጉን ነው የጣና በለስ ስኳር ልማት ኘሮጀክት ዋና ሥራ አስኪያጅ አቶ አንተነህ አሰጌ የተናገሩት፡፡ ሥራ አስኪያጁ እንደገለጹት በስኳር ኮርፖሬሽን ሥሸንኮራ አገዳው የሚቆረጠው ፋብሪካው ሥራ ከመጀመሩ በፊት ለጥቅም በመድረሱ እና በማርጀቱ ነው፡፡ ፋብሪካው ባይጓተት ኖሮ ጥቅም ላይ ይውል ነበር፡፡ ይህም በሚሊዮን የሚቆጠር ሀብት እንዲባክን እያደረገ ነው፡፡